Na osnovu člana 33a Ustava Bosansko-podrinjskog kantona Goražde („Službene novine Bosansko-podrinjskog kantona Goražde“, broj: 8/98, 10/00 i 5/03), **d o n o s i m:**

**U K A Z**

**O PROGLAŠENJU ZAKONA O IZMJENAMA I DOPUNAMA ZAKONA O POREZU NA IMOVINU, NASLIJEĐE I POKLON**

Proglašava se Zakon o izmjenama i dopunama Zakona o porezu na imovinu, naslijeđe i poklon, koji je donijela Skupština Bosansko-podrinjskog kantona Goražde, na 19. redovnoj sjednici, održanoj 12. marta 2013. godine.

Broj: 02-02-114/13 **P R E M I J E R**

12. marta 2013. godine B**OSANSKO-PODRINJSKOG**

G o r a ž d e **KANTONA GORAŽDE**

Emir Frašto

Na osnovu Poglavlja IV. Odjeljak A. člana 23. tačka b) Ustava Bosansko- podrinjskog kantona Goražde (“Službene novine Bosansko-podrinjskog kantona Goražde”, broj: 8/98,10/00 i 5/03) i člana 106. Poslovnika Skupštine Bosansko-podrinjskog kantona Goražde (“Službene novine Bosansko-podrinjskog kantona Goražde”, broj: 10/08), Skupština Bosansko-podrinjskog kantona Goražde, na 19. redovnoj sjednici, održanoj 12. marta 2013. godine, d o n o s i:

Z A K O N

O IZMJENAMA I DOPUNAMA ZAKONA O POREZU NA IMOVINU, NASLIJEĐE I POKLON

**Član 1.**

U Zakonu o porezu na imovinu, naslijeđe i poklon (“Službene novine Bosansko-podrinjskog kantona Goražde”, broj: 7/09), u Poglavlju II - Porez na imovinu, u članu 9. stav 1. tačka 4 se mjenja na način da se iza riječi “pravno ili fizičko lice koje je vlasnik” umjesto riječi “i korisnik” dodaju riječi “a ukoliko se ne može utvrditi vlasnik pravno ili fizičko lice koje je korisnik imovine”, te se se mjenja i tačka 4. tako da ista sada glasi:

“4. garaže i parking prostora koji se izdaje pod zakup” dok se iza tačke 7. dodaju tačke 8. i 9. koje glase:

“8. benzinska pumpa kao jedno prodajno mjesto

9. zemljište upotrebljeno za benzinsku pumpu”

U Poglavlju II - Porez na imovinu, u članu 9. stav 4. se mjenja tako da sada glasi:

“Obveznik poreza na imovinu je pravno ili fizičko lice koje je vlasnik ili korisnik automata za igre za zabavu ukoliko se isti nalaze na teritoriji opštine u sastavu Bosansko-podrinjskog kantona Goražde.”

U Poglavlju II - Porez na imovinu, u članu 9. iza stava 4. dodaju se novi stavovi 5., 6. i 7. koji glase:

“Zgradom ili stanom za odmor i rekreaciju se u smislu odredbi ovog Zakona smatraju sve zgrade, kuće, stanovi i druge nekretnine namjenjene za stanovanje a koje se ne koriste za stanovanje obzirom da vlasnik ili drugo lice ne stanuju u toj nekretnini i nemaju prebivalište na toj adresi.

Poslovnim prostorijama koje se ne koriste u smislu odredbi ovog Zakona smatraju sve kancelarijske, ugostiteljske, trgovinske, proizvodne i druge privredne poslovne prostorije i objekti koje se ne koriste na način da se u njima obavlja registrovana privredna djelatnost bez obzira da li su iste u stanju koje omogućava upotrebu istih.

Ako je imovina u vlasništvu ili je koristi više lica, svako od njih je obveznik poreza na imovinu srazmjerno dijelu vlasništva ili dijelu korisnika”.

**Član 2.**

U Poglavlju II - Porez na imovinu, u članu 10. stav 1. tačka 4. se mjenja tako da ista sada glasi:

“ 4. za garažu i parking prostor koji se izdaje pod zakup 2,00 KM po 1m2”.

U Poglavlju II - Porez na imovinu, u članu 10. stav 1 iza tačke 9. dodaju se nove tačke 10.,11. i 12. koje glase:

“10. za automate za igre za zabavu, odnosno za automate, kompjutere i druge uređaje koji se koriste za igre za zabavu po jednom uređaju 300,00 KM;

11. za benzinsku pumpu kao jedno prodajno mjesto 3.000,00 KM ako ima do 15 uposlenih radnika, odnosno 1.500,00 KM ako ima više od 15 uposlenih radnika;

12. za zemljište upotrebljeno za benzinsku pumpu 3,00 KM po 1m2”.

U Poglavlju II - Porez na imovinu, u članu 10. stav 4. se mjenja tako da se na kraju rečenice umjesto tačke stavlja zarez i dodaju se riječi:”izuzev poreza koji se prema ovom članu plaća u godišnjem paušalnom iznosu za poslovne prostorije koje se ne koriste i poslovne prostorije koje se izdaju u zakup ukoliko se radi o proizvodnim i skladišnim poslovnim prostorijama za koje se plaća porez u visini utvrđenoj u tačkama 2. i 3. stava 1. ovog člana i ne može se općinskim propisom utvrditi plaćanje u većem iznosu”.

**Član 3.**

U Poglavlju II - Porez na imovinu, u članu 15. stav 1. tačka b). se mjenja a tako da ista sada glasi:

“b) za pokretnu imovinu obuhvaćenu članom 10. stav 1. tačke 8., 9. i 10. prema mjestu gdje se imovina nalazi.”

**Član 4.**

Postupak naplate poreza za imovinu za koju je prije stupanja na snagu ovog Zakona pokrenut postupak razreza poreza okončaće se u skladu sa odredbama koje su bile na snazi u trenutku podnošenja prijave za razrez poreza, dok će se za svu drugu imovinu postupak provoditi u skladu sa odredbama ovog Zakona.

Za imovinu za koju prijava nije podnesena do stupanja na snagu ovog Zakona prijava će se podnjeti u skladu sa članom 12. stav 5. Zakona o porezu na imovinu, naslijeđe i poklon.

**Član 5.**

Ovaj Zakon stupa na snagu osam dana nakon objavljivanja u “Službenim novinama Bosansko-podrinjskog kantona Goražde”.

Broj: 01-02-206/13 **PREDSJEDAVAJUĆI SKUPŠTINE**

12. marta 2013. godine

G o r a ž d e Suad Došlo